Neolucanus maximus

Neolucanus maximus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor (43-73 millimeter) og bred, blank, rødbrun til svart hjortbille. Hannens kjever er forholdsvis lange og smale, tydelig lengre enn hodet, noe krumme med et par oppstående tenner på oversiden og en kam av fine tenner i spissen. Hodet har et trekantet framspring under og foran hvert fasettøye. Pronotum er avrundet, stort og bredt, med en tann langt bak på hver side, kraftig innsnevret bak denne. Dekkvingene er nokså jevnbrede, litt innsunkne på sidene foran, beina er svarte. Hunnen ligner hannen bortsett fra at kjevene ikke er like forstørrede (dog større enn hos mange andre hjortebille-hunner), kroppsformen er litt bredere. Arten er den største i slekten Neolucanus.

Utbredelse 
Arten er vidt utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Neolucanus Thomson, 1862 – 57 arter
 Neolucanus maximus Houlbert, 1912
 Neolucanus maximus confucius Lacroix, 1972 - India, Bangladesh, Thailand
 Neolucanus maximus fujitai Mizunuma, 1994 - Fujian
 Neolucanus maximus maximus Houlbert, 1912 - Thailand, Laos, Vietnam, Tibet
 Neolucanus maximus vendli Dudich, 1923 - Taiwan

Kilder 
 Nettside om arten, med utbredelsesdata

Eksterne lenker 
 Bildegalleri
 
 

Hjortebiller
Sørøst-Asias insekter
Indias insekter
Bangladeshs insekter
Thailands insekter
Kinas insekter
Vietnams insekter
Laos' insekter
Tibets insekter
Taiwans insekter
Biller formelt beskrevet i 1912
Dyr formelt beskrevet av Constant Vincent Houlbert